OpenLLM-France/wikimedia huggingface dataset:
# Dorsal Amèrica-Antàrtica

La dorsal Amèrica-Antàrtica és un límit divergent de les plaques tectòniques antàrtica i sud-americana. S'estén pel fons marí des de la triple cruïlla de l'illa Bouvet al sud de l'oceà Atlàntic cap al sud-oest, fins a la falla transformant de l'est de les illes Geòrgia del Sud i Sandwich del Sud.

### Denominació

La dorsal America-Antàrtica, és també coneguda amb el nom SAAR o AAR, de l'anglès South American-Antarctic Ridge, o també anomenada dorsal sud-americana-antàrtica.

### Característiques

A prop de la Triple Cruïlla de Bouvet, la velocitat mitjana d'extensió de la dorsal és de 9 mm/any, que és lenta i té la topografia rugosa característica de les crestes de propagació lenta.
Des de fa 15 milions d'anys, l'escorça oceànica de la placa antàrtica s'està subduint lentament (20–24 mm/any sota Amèrica del Sud. El límit entre les plaques sud-americanes i antàrtiques es pot dividir en tres parts de les quals la dorsal Amèrica-Antàrtica n'ocupa el terç oriental. El primer límit s'estén des de la Triple Cruïlla de Xile a la fossa de Xile a 46 ° S, fins a la sortida occidental de l'estret Magallanes a 52 ° S.
A la part central, entre l'estret de Magallanes i la fossa de Sandwich del sud, les dues grans plaques continentals estan separades per la placa d'Escòcia i una sèrie de plaques més petites situades més a l'est.
Durant els darrers 40 milions d'anys amb l'obertura del pas de Drake, la fossa de Sandwich del sud s'ha anat distanciant cap a l'est a causa de l'evolució d'una conca d'arc posterior, que ha retallat la dorsal Sud-americana.

## Referències

* ↑ Lawver, Lawrence A.; Dick, Henry J. B. «The American-Antarctic Ridge». Journal of Geophysical Research, 88, 01-10-1983, pàg. 8193–8202. DOI: 10.1029/JB088iB10p08193. ISSN: 0148-0227.
* ↑ Peter F. Barker, Lawrence A. Lawver,September «South American-Antarctic plate motion over the past 50 Myr, and the evolution of the South American-Antarctic ridge». Geophysical Journal International,, 94, 3, 01-09-1998, pàg. 377–386. DOI: 0.1111/j.1365-246X.1988.tb02261.x.
* ↑ Dalziel, Ian W.D. et al. «The Scotia Arc: Genesis, Evolution, Global Significance» (PDF). Annual Review of Earth and Planetary Sciences,, 41, 01-05-2013, pàg. 767-793. DOI: 10.1146/annurev-earth-050212-124155.
# Differdange

Differdange (luxemburguès Déifferdeng, alemany Differdingen) és una comuna i vila a l'est de Luxemburg, que forma part del cantó d'Esch-sur-Alzette. És la tercera ciutat més poblada de Luxemburg. Comprèn les viles de Differdange, Lasauvage, Niederkorn i Oberkorn. Limita al nord-oest amb Bascharage, al nord amb Sanem, a l'oest amb Pétange, al sud-oest amb Saulnes, al sud amb Hussigny-Godbrange i al sud-est amb Thil. També hi ha la seu del CEPS/INSTEAD i la sala de concerts Aalt Stadhaus.

## Població

| Nacionalitat | Població | % |
| luxemburguesos | 10.439 | 57,45% |
| Forasters | 7.733 | 42,55% |
| - portuguesos | 3.969 | 21,84% |
| - francesos | 662 | 3,64% |
| - italians | 1.390 | 7,65% |
| - belgues | 282 | 1,55% |
| - alemanys | 145 | 0,80% |
| - iugoslaus | 751 | 4,13% |
| - altres | 534 | 2,94% |

## Evolució demogràfica

| Any | Població |
| 15/02/2001 | 18.172 |
| 01/01/2002 | 18.300 |
| 01/01/2003 | 18.578 |
| 01/01/2004 | 18.891 |
| 01/01/2005 | 19.005 |

## Economia

Ciutat industrial, Differdange s'ha desenvolupat ràpidament de la mateixa manera que la indústria siderúrgica a Luxemburg. El seu territori limita amb França a Saulnes, a la conca de Longwy.
Differdange és membre de l'Associació Transfronterera del Pol Europeu de Desenvolupament que reagrupa 23 municipis de Lorena, de Bèlgica i del Gran Ducat, una aglomeració transfronterera de 120.271 habitants.

## Burgmestres

* 1906-1912: Jean Conzemius
* 1912-1935: Émile Mark
* 1935-1938: Jean-Baptiste Scharlé
* 1938-1963: Pierre Gansen
* 1964-1968: Jean Gallion
* 1969-1979: Joseph Haupert
* 1979-1993: Nicolas Eickmann
* 1994-2001: Marcel Blau
* 2002-2013: Claude Meisch

## Agermanaments

* Ahlen
* Chaves
* Fiuminata
* Longwy
* Waterloo

## Enllaços externs

* Web oficial
* Web oficial de l'Harmonia Municipal Differdange
# Districte de North Cachar Hills

El districte de Dima Hasao és una divisió administrativa d'Assam. La capital del districte és Haflong. La superfície és de 4.888 km² i la població de 186.189 habitants (2001).
Està format per dues subdivisions:
* Haflong Sadar
* Maibang
I cinc blocs de desenvolupament:
* Jatinga Valley (capital Mahur)
* Diyung Valley (capital Maibang)
* Harangajao
* Diyungbra (capital Diyungmukh)
* Sangbar

## Història

El territori fou part del regne dels kacharis o dimasa, al nord del qual estava situat. El 1809 un cortesà o general del raja kachari Govind Singh, es va revoltar a la zona i se'n va apoderar. Govind es va enfrontar als birmans i a Manipur (per qui fou enderrocat el 1819) i no va poder recuperar el territori. El 1819 va assolir la independència de facto. El 1824 els britànics es van oposar a un possible atac birmà a Cachar i van entrar en guerra amb Birmània, guerra que van guanyar el 1826. Els britànics van restaurar a Govind Singh com a rei kachari al final de la guerra (1826) a canvi d'un tribut de 10.000 rúpies. Llavors (1827) el senyor del nord fou assassinat per orde de Govind, esperant que recuperaria el territori, però quan va enviar soldats a la zona el fill del difunt, Tula Ram, va aconseguir fer-li front amb èxit, i va poder afermar el seu control i el 1829, per consell de Scott, agent del governador general a la frontera nord-est, Tula Ram va ser declarat independent de Kachari, i se li van reconèixer els seus territoris. El país de Tula Ram fou conegut per aquest raja com a Tularam (més tard també com a North Cachar). El 1837 després d'acusacions d'incapacitat i mala administració, una part del regne fou annexionada i va formar la subdivisió d'Asalu al districte de Nagaon, amb capital a Asalu; el regne fou finalment annexionat pels britànics el 1854 aprofitant la mort de Tularam Senapati, i fou unit a la subdivisió d'Asalu fins al 1867 en què aquesta fou abolida i repartida en els districtes de Cachar (superintendència) i Khasi & Jaintia Hills i Nagaon i una thana de nom North Cachar es va formar al Cachar, constituïda en subdivisió del districte el 1880 amb capital a Gunjung; la capital es va traslladar a Haflong el 1895, on encara resta.
El 17 de novembre de 1951 la subdivisió de North Cachar fou separada i unida a la subdivisió de Mikir Hills i convertit el conjunt en el districte anomenat United Mikir and North Cachar Hills (o United district of North Cachar & Mikir Hills) amb dos consells dins d'un únic districte: North Cachar Hills District Council, i Mikir Hills District Council. El primer fou iniciat el 19 d'abril de 1952. Aquest consell es va constituir en districte autònom separat el 2 de febrer de 1970, amb autoritat sobre diverses matèries exceptuades llei i orde, administració i tresor.

## Vegeu també

* Riu Madura

## Enllaços externs

* Sinlung News
* District Administration website Arxivat 2019-10-03 a Wayback Machine.
# Diminețile unui băiat cuminte

Diminețile unui băiat cuminte (en romanès Els matins d'un noi valent) és una pel·lícula de drama juvenil romanesa del 1967 dirigida per Andrei Blaier.

## Sinopsi

Després que el jove soldador Vive vagi a l'hospital per un accident laboral, tant el seu amic Fane com el metge assistent creuen que es vol suïcidar. Però el que passa és que és fill d'un ferroviari mandrós i es considera un fracassat per no haver estudiat. Després va estar a l'exèrcit, va treballar com a copista, i avorrit de la seva vida i de sortir sempre amb Romache i els seus amics, i de pretendre a "la rossa", va començar a treballar com a soldador. Es fa amic del seu cap Fane i manté una curta relació amb Stela. Després va mantenir una nova relació amb Mariana, la xicota de l'enginyer Stefan. Aquest, en un rampell de gelosia, li clava una pallissa a la sortida del funeral d'Emilian Cioba, un company mort de cirrosi hepàtica. Vive abandona la feina i torna a casa dels seus pares. Mariana, però, el truca i el convenç perquè torni, i és aleshores quan va tenir l'accident.

## Repartiment

* Dan Nuțu - Vive
* Irina Petrescu - Mariana
* Ștefan Ciobotărașu - Emilian Cioba
* Sebastian Papaiani - Fane
* Ion Caramitru - Romache
* George Constantin – tatăl lui Vive
* Octavian Cotescu - enginyer Ștefan
* Mariana Mihuț – La rossa
* Carmen Galin – Stela
* Elena Sereda – Maria, mare de Vive

## Producció

La producció va començar el 25 de febrer de 1965 i finalment es va rodar del 28 d'abril al 16 d'agost de 1966. La producció va acabar el 26 de novembre de 1966 i va costar un total de 3.819 milions de leus. Finalment va arribar als cinemes romanesos el 17 de gener de 1967, on va ser vist per 1.499.488 espectadors.
La pel·lícula va ser guardonada amb el premi al millor guió al Festival de Cinema Infantil i Juvenil de Gottwaldov (actualment Zlín). També fou exhibida com a part de la selecció oficial del Festival Internacional de Cinema de Sant Sebastià 1967.

## Referències

* ↑ Diminețile unui băiat cuminte Arxivat 2015-01-08 a Wayback Machine. pe secvente.ro, accesat la 6 octombrie 2012.
* ↑ Călin Căliman - „Istoria filmului românesc (1897-2000)” (Ed. Fundației Culturale Române, București, 2000), p. 187.
* ↑ Tudor Caranfil - „Dicționar universal de filme” (Ed. Litera Internațional, București, 2008), p. 245.
* ↑ Pel·lícules a la selecció de 1967 al web del Festival

## Enllaços externs

* Diminețile unui băiat cuminte a YouTube
# Dia Internacional de les Jutgesses

El Dia Internacional de les Jutgesses és un dia internacional proclamat per les Nacions Unides l’abril de 2021, per primera vegada en la història en l'àmbit de la justícia. Així a partir del 2022, es celebra el 10 de març com el Dia Internacional de les Jutgesses. Des de les Nacions Unides se celebra aquest dia sota el lema “Justícia amb perspectiva de gènere” amb l’objectiu de retre homenatge a aquelles dones que exerceixen el càrrec de jutgesses en els sistemes judicials a nivell mundial i, d’aquesta manera, reafirmar la igualtat de gènere i l'apoderament de les dones en les funcions judicials.

## Referències

* ↑ «Dia Internacional de les jutgesses». ANUE, 10-03-2022. [Consulta: 14 juny 2022].
* ↑ «Día Internacional de las Juezas 10 de marzo». Nacions Unides. [Consulta: 14 juny 2022].
* ↑ Luna Ramos, Margarita «ONU aprueba Día Internacional de Mujeres Juezas». El Universal, 11-05-2021 [Consulta: 14 juny 2022].
# Dret exclusiu

Un dret exclusiu referit a la llei anglo-saxona és, de facto una prerrogativa no tangible que existeix en la llei, (això és el poder o, en sentit ampli, el dret) de fer una acció o adquirir un benefici i permetre o denegar a altres el dret de realitzar la mateixa acció o adquirir el mateix benefici. Una "prerrogativa" és en efecte un dret exclusiu. Aquest terme es restringeix per al seu ús oficial o sobirà (és a dir poders constitucionals, els drets exclusius són una forma de monopoli)
Els drets exclusius poden ser atorgats en la llei de propietat, llei de copyright, llei de patents, en relació a les utilitats públiques, o en altres legislacions sui generis. Molts estudiosos diuen que aquests drets són la base dels conceptes de propietat i propietat privada.

## Tipus de drets exclusius

* Propietat: sorgeix quan s'adquireix alguna cosa tangible, tanmateix un dret exclusiu no és necessàriament absolut, per exemple hi pot haver un cert nivell d'accés a un terreny privat.
* Propietat intel·lectual: La majoria de governs reconeixen un conjunt de drets exclusius en relació a les obres i els autors, invents i identificació dels orígens i aquest drets s'agrupen en el terme propietat intel·lectual
# Distribució de Poisson truncada a zero

En teoria de la probabilitat, la distribució de Poisson truncada a zero (ZTP) és una certa distribució de probabilitat discreta el suport de la qual és el conjunt de nombres enters positius. Aquesta distribució també es coneix com a distribució de Poisson condicional o distribució de Poisson positiva. És la distribució de probabilitat condicional d'una variable aleatòria distribuïda per Poisson, atès que el valor de la variable aleatòria no és zero. Per tant, és impossible que una variable aleatòria ZTP sigui zero. Penseu, per exemple, en la variable aleatòria del nombre d'articles a la cistella d'un comprador a la línia de pagament d'un supermercat. Presumiblement, un comprador no està en línia amb res a comprar (és a dir, la compra mínima és d'1 article), de manera que aquest fenomen pot seguir una distribució ZTP.
Com que el ZTP és una distribució truncada amb el truncament estipulat com a k > 0, es pot derivar la funció de massa de probabilitat g(k;λ) a partir d'una distribució estàndard de Poisson f(k;λ) de la manera següent:
$g(k;\lambda )=P(X=k\mid X>0)={\frac {f(k;\lambda )}{1-f(0;\lambda )}}={\frac {\lambda ^{k}e^{-\lambda }}{k!\left(1-e^{-\lambda }\right)}}={\frac {\lambda ^{k}}{(e^{\lambda }-1)k!}}$
La mitjana és
$\operatorname {E} [X]={\frac {\lambda }{1-e^{-\lambda }}}={\frac {\lambda e^{\lambda }}{e^{\lambda }-1}}$
i la variància és
$\operatorname {Var} [X]={\frac {\lambda +\lambda ^{2}}{1-e^{-\lambda }}}-{\frac {\lambda ^{2}}{(1-e^{-\lambda })^{2}}}=\operatorname {E} [X](1+\lambda -\operatorname {E} [X])$

## Referències

* ↑ Cohen, A. Clifford «"Estimating parameters in a conditional Poisson distribution"». Biometrics, 16, 2, 1960, pàg. 203-211. DOI: 10.2307/2527552. JSTOR: 2527552.
* ↑ Singh, Jagbir «"A characterization of positive Poisson distribution and its application"». SIAM Journal on Applied Mathematics, 34, 1978, pàg. 545–548. DOI: 10.1137/0134043.
* ↑ «Stata Data Analysis Examples: Zero-Truncated Poisson Regression» (en anglès). UCLA Institute for Digital Research and Education. Arxivat de l'original el 29 de gener 2014. [Consulta: 7 agost 2013].
* ↑ Johnson, Norman L. Univariate Discrete Distributions (en anglès). third. Hoboken, NJ: Wiley-Interscience, 2005.
# Dimock

Dimock és una població dels Estats Units a l'estat de Dakota del Sud. Segons el cens del 2000 tenia 151 habitants.

## Demografia

Segons el cens del 2000, Dimock tenia 151 habitants, 62 habitatges, i 46 famílies. La densitat de població era de 388,7 habitants per km².
Dels 62 habitatges en un 25,8% hi vivien nens de menys de 18 anys, en un 71% hi vivien parelles casades, en un 1,6% dones solteres, i en un 24,2% no eren unitats familiars. En el 24,2% dels habitatges hi vivien persones soles el 19,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,44 i el nombre mitjà de persones que vivien en cada família era de 2,87.
Per edats la població es repartia de la següent manera: un 23,8% tenia menys de 18 anys, un 6,6% entre 18 i 24, un 21,9% entre 25 i 44, un 21,9% de 45 a 60 i un 25,8% 65 anys o més.
L'edat mediana era de 44 anys. Per cada 100 dones de 18 o més anys hi havia 98,3 homes.
La renda mediana per habitatge era de 42.188 $ i la renda mediana per família de 43.125 $. Els homes tenien una renda mediana de 26.875 $ mentre que les dones 16.667 $. La renda per capita de la població era de 18.458 $. Entorn del 4% de les famílies i el 2,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dimock». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Dimock». American Fact Finder. Oficina del Cens dels Estats Units, 12-01-2010.
# Dublin Football Club

El Dublin Football Club va ser un equip uruguaià de futbol de rellevància durant l'època amateur del campionat de l'Uruguai, especialment durant els anys 1910. Va disputar 13 temporades en la màxima categoria entre 1908 i 1923.

## Dades del club

* Temporades en 1a: 13 (totes amateur)
* Millor posició a Primera Divisió: 4t (1908, 1911 i 1918)
* Pitjor posició en Primera Divisió: 12a (últim) (1922 i 1923)

## Palmarès

* Divisional Intermèdia (1): 1915 (segona categoria, era amateur).

## Curiositats

* En una excursió per al Brasil, el 1917, l'equip va participar d'un amistós davant el Botafogo, durant el qual els dirigents del club brasiler es van vestir de frac i barret de copa alta per a rebre els uruguaians. A partir d'aquest partit, els dirigents esportius brasilers van ser nomenats els Cartola (expressió en portuguès per al barret de copa alta).
* El 7 de gener de 1917, el Dublin FC va empatar 0-0 amb la Selecció de futbol de Brasil a Rio de Janeiro, i a l'any següent, el 27 de gener de 1918, l'equip de Dublin va derrotar a la selecció brasilera, en un partit també jugat a Rio de Janeiro, per 1 a 0.

## Referències

* ↑ AUGUSTO, Sérgio - Botafogo: entre o céu e o inferno; p. 70 (Editora Ediouro, 2004)
* ↑ «[Partits històrics de la selecció brasilera http://www.campeoesdofutebol.com.br/tjogos_sel_brasil.html]» (en portuguès)

## Enllaços externs

* Llista de campionats uruguaians 1900-2000 (anglès)
# Dublin (Texas)

Dublin és una població dels Estats Units a l'estat de Texas. Segons el cens del 2000 tenia 3.754 habitants.

## Demografia

Segons el cens del 2000, Dublin tenia 3.754 habitants, 1.309 habitatges, i 920 famílies. La densitat de població era de 425,1 habitants/km².
Dels 1.309 habitatges en un 39,8% hi vivien nens de menys de 18 anys, en un 53,4% hi vivien parelles casades, en un 11,7% dones solteres, i en un 29,7% no eren unitats familiars. En el 26,2% dels habitatges hi vivien persones soles el 14,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,78 i el nombre mitjà de persones que vivien en cada família era de 3,38.
Per edats la població es repartia de la següent manera: un 32,4% tenia menys de 18 anys, un 8,9% entre 18 i 24, un 25,6% entre 25 i 44, un 17,5% de 45 a 60 i un 15,5% 65 anys o més.
L'edat mediana era de 32 anys. Per cada 100 dones de 18 o més anys hi havia 86,2 homes.
La renda mediana per habitatge era de 24.397 $ i la renda mediana per família de 27.880 $. Els homes tenien una renda mediana de 27.798 $ mentre que les dones 16.786 $. La renda per capita de la població era d'11.724 $. Aproximadament el 28,1% de les famílies i el 31,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dublin». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Dublin». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Dofí tacat tropical

El dofí tacat tropical (Stenella attenuata) és una espècie de dofí que viu als oceans temperats i tropicals d'arreu del món. L'espècie començà a estar amenaçada a causa de la mort de milions d'exemplars en bous de pesca de tonyina. En la dècada del 1980 es començaren a utilitzar mètodes de pesca de tonyina respectuosos amb els dofins per tal de salvar-ne milions a l'est de l'oceà Pacífic.

## Referències

* 1 2 3 Würsig, Bernd; Perrin, William F.; Thewissen, J. G. M.. Encyclopedia of Marine Mammals (en anglès). Academic Press, 2009-02-26. ISBN 978-0-08-091993-5.
Espècies vivents de cetacis :
Regne Animalia  · Embrancament Chordata  · Classe Mammalia  · Infraclasse Eutheria  · Superordre Laurasiatheria  · (sense categoria) Artiodactyla  · (sense categoria) Whippomorpha :
Subordre Mysticeti :
Subordre Odontoceti (continua més avall) :
Subordre Odontoceti (contina més amunt) :
# Déu que sustenta

Déu que sustenta és la concepció de Déu que sosté i té cura de tot el que existeix.
En l'islam, Al Qayyum de vegades convertit en "El que sustenta" és un dels noranta-nou noms de Déu. En el protestantisme als Estats Units, concretament en la litúrgia baptista, Creator, Sustainer, Redeemer és una "frase comuna".

## Teologia cristiana

En la teologia cristiana, aquesta concepció descrita està recolzada per les següents referències bíbliques i deuterocanòniques:
* Saviesa: És que estimes tot el que existeix i no et repugna res del que has creat, ja que no has fet res sense estimar-ho. Què podria subsistir si tu no ho volguessis? Què es podria mantenir si no ho haguessis cridat a l'existència? Tractes amb gran mirament totes les coses, perquè totes són teves, Senyor que estimes la vida.
* Joan: El meu Pare continua treballant, i jo també treballo.
* Fets:"Perquè en ell vivim, ens movem i som". Com han dit alguns dels vostres propis poetes: "Som la seva descendència".
* Hebreus:.ell sosté l'univers amb el poder de la seva paraula i ara, acabada l'obra de purificació dels pecats, s'ha assegut a les altures, a la dreta de la majestat divina.
* Colossencs: Ell és abans de totes les coses, i totes les coses es mantenen en ell.
A més, hi ha altres llocs rellevants en la literatura cristiana doctrinal, per exemple:
* Sant Agustí comenta Joan 5,17: Creguem, doncs, que Déu obra constantment, perquè totes les coses creades es perdrien, si la seva obra fos retirada.
* El Catecisme de l'Església Catòlica, diu al paràgraf 301: Feta la creació, Déu no abandona la seva criatura a ella mateixa. No s'acontenta de donar-li l'ésser i l'existència: la conserva a cada moment en l'ésser, li dona la força d'actuar i la condueix al seu terme. Reconèixer aquesta dependència completa amb referència al nostre Creador és una font de saviesa i de llibertat, d'alegria i de confiança.

## Referències

* ↑ Sv 11:24-26
* ↑ Jo 5:17
* ↑ Ac 17:28
* ↑ He 1:3
* ↑ Col 1:17
* ↑ «Catecisme de l'Església Catòlica». [Consulta: 4 desembre 2022].
# Dévaliseurs nocturnes

Les devaliseurs nocturnes és una pel·lícula de curtmetratge muda en blanc i negre francesa del 1904 de ficció criminal, dirigida per Gaston Velle per Pathé.

## Referències

* ↑ Rège, Philippe. Encyclopedia of French Film Directors. Scarecrow Press, 11 desembre 2009, p. 993. ISBN 978-0-8108-6939-4.
* ↑ Mottet, Jean. D. W. Griffith: colloque international, (Université de Paris I, 24-27 janvier 1983) (en francès). Publications de la Sorbonne, 1984, p. 38. ISBN 978-2-85802-419-3.

## Enllaços externs

* Dévaliseurs nocturnes a Internet Movie Database (anglès)
# Nóvoie Ràtovo

Nóvoie Ràtovo (en rus: Новое Ратово) és un poble de l'óblast de Vladímir, a Rússia, segons el cens del 2010 tenia 46 habitants. Pertany al districte municipal de Múrom.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.